GiliGold/VAD_KnessetCorpus huggingface dataset:
אבי לוי: באופן מסורתי החדר שהיה של מקסים לוי הוא תמיד היה של אחד הסגנים ולא של שר זה כמה שנים טובות, אבל כל השאר זה תמיד היה של שרים.
אבי לוי: בנוסף לזה יש את אותם מחסנים שהפכנו ללשכות שרים, כמו למשל איפה שישב השר יצחק לוי, שרנסקי ואדלשטיין.
אבי לוי: החדרים האלה גם מוקצים לממשלה.
אבי לוי: הם מקבלים את התוכנית, משבצים שרים ומעבירים לנו מה הם החליטו, לפי היררכיה כזאת או אחרת.
אבי לוי: יש כמובן שרים שתמיד ישבו קבוע באותם חדרים, כמו שר המשפטים, שר הביטחון.
אבי לוי: אותו הדבר עשינו הפעם.
אבי לוי: הם העבירו לנו מה השיבוץ, והסתבר לי בדיעבד שהם הפיצו את זה בין השרים בישיבת הממשלה.
אבי לוי: כעבור כמה זמן החליטה ועדת החדרים, בין היתר, לשדרג את החדר שיושב בו היום חבר הכנסת ליברמן.
אבי לוי: הוא יושב בקומת הממשלה, נכון לעכשיו, והוא גם יושב במה שמוגדר לשכה, כלומר חדרים מופרדים, אלא העניין הוא שאין בחדרו חלון.
סאלח טריף: מה קרה, יש שרים שיושבים בצורה הזאת.
אבי לוי: נכון, יש שרים שיושבים כך, כמו שר התמ"ס ושר התקשורת, אבל אנשי ישראל ביתינו פנו וביקשו לשדרג את החדר של אביגדור ליברמן בחדר בקומת הממשלה.
אבי לוי: פנינו למזכירות הממשלה ואמרנו שוועדת החדרים החליטה שהם יתנו כמה חדרים, כלומר שתהיה החלפה.
אבי לוי: אנחנו כבר שיבצנו בחדרים האלה שרים, מה שהם מגדירים כשרים הבכירים, אם זה ראשי סיעות או בעלי תפקידים כמו שהזכרנו קודם.
אבי לוי: הם אמרו שבשום אופן הם לא יכולים לתת חדר מהשורה הזאת.
אבי לוי: זאת היתה התשובה.
אבי לוי: ביקשתי להעביר את התשובה גם לחבר הכנסת אופיר פינס וגם לאנשי ישראל ביתינו, אבל זה לא מקובל עליהם.
סאלח טריף: האם זאת הבעיה היחידה שנותרה?
סאלח טריף: יש הרבה בעיות של ח"כים שלא מסוגלים לעבוד בחדרים קטנים.
סאלח טריף: אין לכם פתרונות בעניין הזה?
אבי לוי: אנחנו כל הזמן מנסים.
אבי לוי: למשל עכשיו ירדתי לקומה 4 וחצי וראיתי שיש בעיה לחבר הכנסת בני אלון, שכל הזמן מלינים עליה, שהוא לא יכול להסתדר עם החדר כי אלה חדרים מרוחקים.
אבי לוי: הייתי שם, ונראה לי שמסתמן שם איזה שהוא פתרון כך שאפשר להרחיב את החדר.
אבי לוי: כרגע אני רק בודק את הצד הטכני, ואם זה יסתדר אני יודיע לו.
אבי לוי: אני מאמין ששם תפתר הבעיה.
אבי לוי: זה יפתור גם בעיה של סיעת ישראל ביתינו, כי אם הוא נשאר למעלה אז הם מקבלים חדר בקומה 1 .
סאלח טריף: איפה החדר של חבר הכנסת מוחמד ברכה?
אבי לוי: מוחמד ברכה קיבל בקומת הממשלה בצד המזרחי.
סאלח טריף: התנאים נוראיים.
סאלח טריף: אני לא מבין למה אי אפשר למצוא פתרון, כמו למשל להביא עוד קרוואן.
אבי לוי: אנחנו נביא.
נעמי חזן: התנאים הם תת תנאים, מה גם שיש עוד תוספות.
נעמי חזן: הבעיה מתחילה בקומה 5, כי שם היו צריכים להקטין את חדרי הסיעות, ולכן לפעמים יו"ר סיעה היה יושב למעלה ועכשיו הוא לא יושב למעלה.
נעמי חזן: המצוקה היא אדירה.
נעמי חזן: צריך החלטה של הוועדה להוסיף קרוואן אחד, אפילו שניים.
סאלח טריף: האם יש ממנגנון הכנסת אנשים שיושבים בחדרים של חברי כנסת?
סאלח טריף: למה אי אפשר למצוא להם סידור בקרוואנים?
אבי לוי: מה שעשינו לפני שבוע הוא שלקחנו חדר של אנשי מנגנון והעברנו אותו לטובת חבר כנסת.
אבי לוי: יש חדר פינתי בקומה 1, שהיה החדר של עזמי בשארה בכנסת הקודמת, שהוא יחסית גדול.
אבי לוי: החלטנו להושיב בו 3 בנות שעוסקות בתחום של שירותי משרד והוצאנו עובדת רביעית והכנסנו אותה לקרוואן.
אבי לוי: כתוצאה מזה פינינו 2 חדרים במקום האחד שלקחנו.
אבי לוי: כלומר נוצר חדר אחד נוסף שהיה ממילא חסר.
אבי לוי: הוא חסר לא משום שפתאום נעלם חדר, אלא משום שהיה חדר באגף החדש, בעצם שורה של חדרים, שהיתה בשימושו של חבר הכנסת עמיר פרץ.
סאלח טריף: תוך כמה זמן אפשר להביא קרוואן או שניים כדי לפתור את הבעיה?
אבי לוי: הורינו לאדריכלים שמתעסקים בצד של ההיתר לפנות לעיריית ירושלים לבקש היתר להציב עוד קרוואן.
סאלח טריף: האם אחרי הפגרה נוכל לקבל קצת רווחה?
אבי לוי: אנחנו רוצים אחרי הפגרה לקבל את הקרוואן.
סאלח טריף: אם יש בעיה תעדכן אותי, ואני אנסה לפנות לראש עיריית ירושלים.
סאלח טריף: יש מצוקה אמיתית של חכ"ים שאי אפשר להשלים עימה.
סאלח טריף: ח"כ לא יכול להיות עם שני עוזרים בחדר של שניים על שניים.
נעמי חזן: בחלק מהחדרים אי אפשר לנשום.
נעמי חזן: יש חברי כנסת שיושבים בחדרים רגילים בקרוואנים או בחדרים של ה4- וחצי ש3- אנשים לא יכולים לשבת בהם.
נעמי חזן: אנשי מנגנון תופסים חדרים בקומה 1 וגם לדעתי בקומה 5.
נעמי חזן: אם רוצים שיהיה אגף חדש שנקרא לו שרתון, זה יקח עוד שנתיים, שלוש.
נעמי חזן: אתה צריך בפגרה, לדעתי, למנות תת ועדה של ועדת הכנסת ולעבור עם אבי ולראות איך עושים איזה שינוי שקצת ישדרג את התנאים של חברי הכנסת.
נעמי חזן: לפי דעתי צריך קרוואן אחד, אם לא שניים.
אבי לוי: אגב, זה קרוואן זוגי.
נעמי חזן: אפשר אז לפנות חלק מהמנגנון לקרוואנים.
נעמי חזן: זה ישחרר קצת את הלחץ.
סאלח טריף: עובדי כנסת לא רצים להצבעות.
סאלח טריף: אני לא מבין למה ח"כים יושבים בקומה 4 כאשר אנשי מנגנון יכולים לשבת שם.
סאלח טריף: חברי כנסת צריכים לרוץ ולהיות מנותקים מהבניין.
סאלח טריף: מדובר על תת תנאים.
סאלח טריף: אני סבלתי את זה פעם.
סאלח טריף: אי אפשר לעבוד ואי אפשר לקבל אורח.
סאלח טריף: אני מבקש לא לקבל החלטה כרגע, אלא שנקבל ממך עדכון במשך הפגרה על מה שקורה.
אבי לוי: יש שרים, ויצא מכרז במזכירות הממשלה בעניין, שלא מוכנים לעבור לקומת הממשלה ונמצאים באגף החדש.
אבי לוי: יש בעיה עם השר בן-אליעזר, יש בעיה עם השר שמעון פרס, שמיועד לו החדר שישב בו שר הבריאות ומשום מה הוא.
סאלח טריף: החדרים שם מאוד יפים.
נעמי חזן: אני חושבת שזה עניין של הסיעות, והייתי מציעה שנקבל החלטה כך שהסיעות תהיינה חייבות להטיל משמעת בעניין הזה.
נעמי חזן: אתה בתור יו"ר ועדת כנסת לא רוצה להתעסק עם סיעה אחרת.
סאלח טריף: אנחנו פה כדי להגן על הח"כים, אני לא מתבייש בזה.
סאלח טריף: בכנסת יש קומת ממשלה ושהם יסתדרו שם.
סאלח טריף: לשרים יש לשכות בירושלים ויש לשכות בתל-אביב.
סאלח טריף: אני צריך להגן על הח"כים, זה התפקיד שלי.
סאלח טריף: אנחנו כוועדת כנסת פונים לממשלה כדי שתעבור לקומת הממשלה.
סאלח טריף: אם השרים לא יבינו אז צריכים להבהיר להם את זה.
נעמי חזן: אני מסכימה איתך.
סאלח טריף: תודה רבה.
סאלח טריף: אני מתכבד לפתוח את הישיבה.
סאלח טריף: רבותי, אנחנו מתכנסים היום באופן חריג ומיוחד, לאחר ליל השימורים או ליל הברווזים.
סאלח טריף: אינני יודע איך לקרוא לזה.
סאלח טריף: מה שהיה אתמול זה לילה שנזכור להמון זמן.
סאלח טריף: כמובן שבנסיבות המיוחדות שהיו לנו בלילה הזה, מטבע הדברים, על דעת האופוזיציה והקואליציה, לא היה ניתן להמשיך ולדון בחוק שדנו בו באותה צורה שהיתה לפני ההודעה הנוראה במליאה.
סאלח טריף: לכן, הוחלט להפסיק את הדיונים ואכן הפסקנו אותם ולא ניגשנו להצבעות.
סאלח טריף: אחר כך, לאור הנסיבות המיוחדות הללו, הממשלה ביקשה להאריך את משך מושב הכנסת ביום אחד, כאשר היינו אמורים לצאת לפגרה ב-1 באוגוסט 1999.
סאלח טריף: זאת, על מנת שיהיה אפשר ביום ראשון אחר הצהריים לכנס את הכנסת פעם נוספת ולהשלים את החקיקה וההצבעה.
סאלח טריף: כאשר הסידור המוצע הוא, ואני מציג את זה כאן, בפני חברי הכנסת, שאנחנו מתחילים מאותה נקודה בה הפסקנו ממש כמו טביעת הסורים.
סאלח טריף: במקום שבו יוסי כץ דיבר והפסיק הוא ימשיך בדברי תשובתו, כאשר מייד לאחר מכן תתבצע הצבעה על החוק, על ההסתייגויות וכל מה שקשור בזה.
סאלח טריף: על כן, ככל הידוע לי מפיו של חבר הכנסת ראובן ריבלין, הבקשה שלפנינו היתה מוסכמת על החברים באופוזיציה.
סאלח טריף: כוונת הממשלה היתה אולי להמשיך את הדיונים היום וביום שישי, אבל אני מאלה שאמרתי לראש הממשלה שאי אפשר לעשות זאת.
סאלח טריף: צריך לאפשר לאנשים שהלכו הביתה ואחרים שאי אפשר היה להזעיק אותם ממקומות רחוקים לעשות זאת לכל הפחות ביום ראשון.
סאלח טריף: על כך היתה הסכמה, שביום ראשון נאריך את המושב ביום אחד וכך נסיים את החקיקה.
סאלח טריף: נאריך את המושב רק ביום אחד.
ראובן ריבלין: אדוני היושב ראש, אני מאשר את רוב הדברים שאתה אומר רק בניואנס קצת שונה:
ראובן ריבלין: אני לא יודע מי טועה, אתה או אני.
ראובן ריבלין: לא ביקשנו להאריך את מועד מושב הכנסת או לאחר את הפגרה ביום אחד, אלא אמרנו, שאנחנו מסכימים לקיים ישיבה בפגרה על פי דרישת הממשלה.
ראובן ריבלין: יותר מכך אמרתי, שאני מוכן שנראה ביום ראשון את הישיבה, כאילו היא המשכה של הישיבה שהתחילה לפני הפגרה.
ראובן ריבלין: זאת אומרת, לא אמרתי שבטענות שנושאן האירוע המוזר הדרמטי והמביך שקרה לנו אתמול, האופוזיציה לא תנצל זאת והיא רואה בהחלט בחיוב את קיום הישיבה ביום ראשון ולא היום משום כל אותם תהליכים דרמטיים.
ראובן ריבלין: אמרתי בצורה מפורשת, שלא דובר על כך שנאריך את מועד המושב.
מוחמד ברכה: מה ההבדל מבחינתך?
ראובן ריבלין: יש הבדל.
זבולון אורלב: אני מצטרף לשאלה: שמישהו יסביר את ההבדל: ביום ראשון זה נקרא להאריך את המושב או לקיים ישיבה בפגרה?
ראובן ריבלין: תנו לי לסיים את דבריי, כי זו תשובה לדבריו של היושב-ראש כי הוא ציטט אותי, ואני רוצה שהדברים יהיו מדוייקים: יש לנו יועץ משפטי שיענה על הענין.
ראובן ריבלין: אני מודה שאני מסכים והאופוזיציה מסכימה לקיים את הדיון ביום ראשון.
ראובן ריבלין: אני מבקש לקיים אותו על פי בקשת הממשלה או כישיבה שמתקיימת בפגרה, או כישיבה שהיא המשך של ישיבה שהתחילה לפני הפגרה.
ראובן ריבלין: אמרתי גם, שהנושא של יום ראשון צריך להיות מקובל על כל חברי הוועדה כי אני, כיהודי, לא איכפת לי שביום ראשון תתקיים ישיבה, אבל אם תבוא טענה מאחד החברים...
ראובן ריבלין: אני רוצה לומר שהליכוד יצביע בעד קיום הישיבה ביום ראשון, ובלבד שלא יהיה מנוסח כהמשך של המושב.
סאלח טריף: הנושא הזה עלה כי השר המקשר חיים רמון ביקש להאריך את המושב ביום אחד, ועקרונית האופוזיציה הסכימה שהדיון יימשך במתכונת אחרת.
סאלח טריף: לכן, כל הדיון שלנו נסוב סביב השאלה מה ההבדל?
סאלח טריף: מה נשתנה?
נעמי חזן: רציתי לשאול את היועץ המשפטי.
סאלח טריף: שנייה אחת, הרי אין בינינו ויכוח שתהיה ישיבה ויהיה דיון ויימשך הדיון בחוק.
ראובן ריבלין: יהיה בסדר, אל תדאג.
ראובן ריבלין: אני גם מסכים שכאילו הממשלה אמרה אתמול בלילה ברגע הדרמטי, שהיא מבקשת להמשיך את הישיבה.
אופיר פינס-פז: למה בכלל כינסנו את ועדת הכנסת?
אופיר פינס-פז: כדי להמשיך את הישיבה לא היה צריך לכנס ועדת כנסת.
אופיר פינס-פז: כדי שהממשלה תבקש מהכנסת להתכנס, גם לא צריך לכנס את ועדת הכנסת.
אופיר פינס-פז: אנחנו כינסנו את ועדת הכנסת, כי סיכמנו אתמול אצל היושב-ראש שאנחנו רוצים להאריך את המושב עד ל...
אופיר פינס-פז: אחרת לא צריך לקיים ועדת כנסת.
ראובן ריבלין: אם אין לך מוצא אחר, אני אסכים.
ראובן ריבלין: אבל, תשמע מה שאני אמרתי והיועץ המשפטי אמר שאני צודק: תבקש, אתה יכול לעשות חקיקה גם בפגרה.
ראובן ריבלין: אני אצביע איתך.
סאלח טריף: אני רוצה לשאול את המיועץ המשפטי של הוועדה אם הוא רוצה להתייחס לענין הזה בשלב זה של הדיון?
צבי ענבר: לא, אני רוצה להבין את השאלות.
מוחמד ברכה: יש לי הערה לסדר: אני מבקש מכל החברים, שהדבר שינחה את הענין הוא שלא ייווצר רושם שמישהו היה מעוניין חס וחלילה באירוע המביך והקשה שהיה אתמול.
מוחמד ברכה: אסור לטפס על זה בשום פנים ואופן.
סאלח טריף: אני מסכים איתך ואני מקבל את כל מה שאתה אומר, ואני חושב שכל החברים שנמצאים כאן מקבלים את זה.
סאלח טריף: מקסים לוי: גם לי יש הערה לסדר, ואני פונה ליועץ המשפטי: הוא לא נעל את הישיבה אתמול, ומשום שהוא לא נעל הוא עשה פסק-זמן.
סאלח טריף: האם בפסק הזמן הזה רשאי היושב-ראש לחדש את המליאה ללא צורך בכינוס הוועדה?
נסים דהן: בזמן סביר.
נסים דהן: הוא לא יכול לעשות הפסקה של שלושה ימים.
עופר חוגי: האם זה לא ייקרא תקדים שכאשר עושים דיון ביום ראשון, מבחינת ה...
סאלח טריף: מה תקדים?
סאלח טריף: היה אירוע חסר תקדים.
סאלח טריף: מה אתה רוצה שנעשה?
עופר חוגי: לא יודע.
עופר חוגי: תעשה מליאה ביום שני.
ראובן ריבלין: הוא מפחד שהדרוזים יבקשו פעם לקיים מליאה בשבת.
עופר חוגי: אפשר לקיים דיון ביום שני, אין שום הבדל.
סאלח טריף: אבל הממשלה מבקשת לעשות את זה ביום ראשון וזה הוסכם על ידי הצדדים.
סאלח טריף: יכול להיות שדעתך אחרת.
סאלח טריף: חברת הכנסת נעמי חזן בבקשה.
נעמי חזן: משום שלא נקבל תשובה לשאלה, אני אביע את עמדתי בצורה מאוד נחרצת: הישיבה הופסקה אתמול בערב.
נעמי חזן: היא הופסקה בתנאים שאין להם תקדים בהיסטוריה של כנסת ישראל.
נעמי חזן: אני מתארת לעצמי שנעסוק באירוע של אתמול בלילה עוד הרבה זמן.
נעמי חזן: כדי להפיק את הלקחים הנכונים, משום שאין תקדים.
נעמי חזן: הופסקה הישיבה.
נעמי חזן: היא לא ננעלה.
נעמי חזן: אני אומרת זאת במפורש, הישיבה לא ננעלה.
נעמי חזן: מכאן, כינוס המליאה וההמשך ביום ראשון, הוא המשך אותה ישיבה עד שהישיבה תינעל, ואז יוצאים לפגרה.
נעמי חזן: אם מישהו רוצה לדקדק, אזי, זו הישיבה שהחלה ביום רביעי ולכן הפגרה מתחילה בסוף אותה ישיבה.
נעמי חזן: אני מפנה את תשומת לבכם, שהכנסת לא יצאה לפגרה ולא היתה אמורה לצאת לפגרה אתמול.
נעמי חזן: החלטת ועדת הכנסת היתה שיציאה לפגרה תהיה ב-1 באוגוסט, קרי: יום ראשון.
נעמי חזן: לא יום רביעי ולא אתמול.
נעמי חזן: יציאה לפגרה ביום ראשון.
נעמי חזן: ואזי, זה מה שהכנסת תעשה.
נעמי חזן: מכאן, גם בגלל שהופסקה הישיבה וגם בגלל החלטה שלנו על יציאה לפגרה ב-1 באוגוסט שהוא יום ראשון, אין מקום כלל ועיקר לשנות כל החלטה קודמת שקיבלנו, כי אכן הכנסת תצא לפגרה ביום שקבענו שהוא ה-1 באוגוסט.
צבי ענבר: אז ביום ראשון לדעתך צריכה הכנסת לצאת לפגרה או שביום ראשון היא ממשיכה את הישיבה?
נעמי חזן: היא ממשיכה את הישיבה ויוצאת לפגרה עם סוף הדיון.
צבי ענבר: אמרת שביום ראשון היא יוצאת לפגרה.
נעמי חזן: היא אמורה לצאת לפגרה ביום ראשון ולא אתמול, אז כל הדיון.
צבי ענבר: אבל אם הדיון נמשך אז היא לא יוצאת ביום ראשון לפגרה.
צבי ענבר: ..
נעמי חזן: לא בגלל שהישיבה החלה לפני תחילת הפגרה.
צבי ענבר: אז ביום ראשון היא יוצאת לפגרה וגם ממשיכה את הדיון?
נעמי חזן: הפגרה מתחילה מרגע נעילת הישיבה שהחלה לפני תום המושב.
נעמי חזן: אני רוצה להגיד בצורה מאוד נחרצת, שאין מקום בעקבות מה שקרה אתמול בלילה שעוד לא עיכלנו, להתחיל לעשות כל מיני "פילפולים".
נעמי חזן: אני מוחה נגד זה.
נעמי חזן: אני חושבת שאנחנו צריכים להסתובב היום בבושת פנים, ועצם העובדה שאנחנו לא עושים את זה.
נעמי חזן: . .
עבד-אלמאלכ דהאמשה: אני עדיין לא התבטאתי, ואני חושב שאין לכנס את הכנסת ביום ראשון.
עבד-אלמאלכ דהאמשה: אני אומנם לא נוצרי, אבל נהוג בבית הזה לשמור ולכבד את לושת הדתות בימים שישי שבת וראשון.
עבד-אלמאלכ דהאמשה: לא היו כאלה תקדימים.
עבד-אלמאלכ דהאמשה: למה שלא נקיים את הישיבה ביום חמישי?
עבד-אלמאלכ דהאמשה: לכן, בין אם זה המשך לאותה ישיבה ובין אם זו ישיבה חדשה שתיקבע עכשיו, היא צריכה להתקיים ביום שני.
רומן ברונפמן: רציתי לדעת בכל זאת, למרות שזאת תוספת לתיאטרון האבסורד שצפינו בו בלילה, אם בכל זאת תחליט הכנסת שיום ראשון הוא יום עבודה רגיל והיא תשנה את החלטתה מלפני שבוע, האם אז נוכל להגיש הצעת אי-אמון ולדון בהצעת אי-אמון כמו בכל שבוע רגיל?
סאלח טריף: לא, אתה שוכח את מה שהיה.
סאלח טריף: אני מבקש להפסיק את הוויכוח עכשיו, ואני רוצה לשמוע ממר צבי ענבר באיזה מצב אנחנו נמצאים מבחינה משפטית.
סאלח טריף: הישיבה לא ננעלה עקב נסיבות מאוד מאוד מיוחדות.
סאלח טריף: הממשלה מבקשת להמשיך את הדיון והארכת המושב ביום אחד, ואני חשבתי שכאן, בנסיבות האלה, לא היה צריך להיות ויכוח.
סאלח טריף: חבל על כל מלה בענין הזה.
סאלח טריף: לא ננצל את מה שהיה לכל מיני מניפולציות.
נסים דהן: אדוני היושב-ראש, אני רוצה להזכיר לך את העובדה שהישיבה אתמול היתה נפסקת בכל מקרה ב-3:15, והמקרה הזה קרה ב-3:10.
נסים דהן: הישוב-ראש הודיע שב-3:15 הוא יפסיק את הישיבה ונצא להפסקה.
סאלח טריף: חבר-הכנסת דהן, אתה פשוט לא אומר את הדברים באופן מדוייק.
סאלח טריף: תקשיב מה אמר היושב-ראש: באשר להמשך הישיבה, מכיוון שהישיבה הופסקה וחברי הכנסת כבר עזבו את הבנין או חלק מחברי הכנסת עזבו את הבנין, הדיונים לא יימשכו עכשיו.
סאלח טריף: לגבי מועד חידוש הישיבה תבוא הודעה.
נסים דהן: אבל בשעה 2:00 הודיע היושב-ראש שבכל מקרה הישיבה נפסקה ב-3:15.
סאלח טריף: חברים, אני מבקש מכם.
סאלח טריף: בבקשה מר ענבר.
צבי ענבר: חלק גדול מהבעיה נובע מהשאלה, האם היתה כאן הפסקת ישיבה או סיום ישיבה.
צבי ענבר: כי אם היתה כאן רק הפסקת ישיבה, אז אין צורך בכלל לא בפניית יושב-ראש הכנסת ולא בישיבתה של ישיבת הכנסת וממשיכים.
צבי ענבר: אבל יש פנייה של יושב-ראש הכנסת, ויש ישיבה של ועדת הכנסת כדי לאשר או לא לאשר את פניית היושב-ראש.
צבי ענבר: אבל, לא על נקודת המוצא הזו בלבד אני מתבסס, אם כי כאן כבר יש לי יתד אחת מהיתדות של מה שאני עומד לומר.
צבי ענבר: עד כה, היה מקובל בכנסת שאם ישיבה שהתחילה נאמר ביום רביעי וגלשה ליום חמישי ולפעמים אפילו ליום שישי בבוקר, ראו אותה כישיבה אחת שהתחילה ביום רביעי, ויצא פרוטוקול שתוכנו סותר את כותרתו.
צבי ענבר: דהיינו, הפרוטוקול היה ליום רביעי, ישיבת יום רביעי שנערכה ביום חמישי או משהו כזה.
צבי ענבר: אבל, על פי הנוהל והנוהג בכנסת, כולם, בכל הממשלות, בכל הכנסות, בעיקר בנושאים כגון תקציב, קיבלו את זה שישיבה שהתחילה ביום רביעי אם היא נמשכת, הרי זו אותה ישיבה.
צבי ענבר: אין על כך חילוקי דעות ואני מבין שכרגע משני הצדדים של המיתרס מוכנים לראות את הישיבה הזאת כישיבת המשך.
צבי ענבר: זה מבחינתי איזה שהוא חידוש, מפני שהרבה פעמים אני מעלה את זמו של הצד הזה ולפעמים זעמו של הצד הזה, והפעם אני כנראה אגרום לכך שכולם יזעמו עלי.
צבי ענבר: אבל מה לעשות?
צבי ענבר: יש עובדות.
צבי ענבר: על פי העובדות נקבע המצב המשפטי.
צבי ענבר: כאשר הודיע יושב-ראש הכנסת אתמול על הפסקה, הוא התכוון לעשות הפסקה, וזו היתה הפסקה תקינה, ואם הישיבה היתה מתחדשת הבוקר הייתי אומר שזה המשכה של אותה ישיבה.
צבי ענבר: מפני שאם ב-3:00 בבוקר עושה יושב-ראש הכנסת הפסקה של ישיבה, הוא עושה זאת מפני שזה גם מהלך העניינים התקין.
צבי ענבר: אין כאן שום מניפולציה מלאכותית.
צבי ענבר: בכל נסיבות שהן הוא עמד להכריז על הפסקה.
צבי ענבר: אם הוא היה אומר שיש הפסקה וחוזרים ודנים בישיבה בשעה 10:00, הייתי תומך לחלוטין שזו הפסקת ישיבה והמשך הישיבה של יום רביעי בהתאם לנוהג ולנוהל המקובלים בכנסת מאז קיומה.
צבי ענבר: אבל לא זה מה שקרה.
צבי ענבר: בינתיים, השתנו הנסיבות.
צבי ענבר: ההפסקה לא הסתיימה, אלא, כמו שאני רואה את המצב ברגע זה, הישיבה הסתיימה גם אם לא הוכרז עליה שהיא הסתיימה.
צבי ענבר: הישיבה הסתיימה.
צבי ענבר: ישיבה שמתקיימת בשבוע הבא, אחרי שבת, לא יכולה להיות המשך של הישיבה, אחרת, זה יוצא כאילו הישיבה בכלל, פורמלית, זו ישיבה שנמשכה גם על פני השבת, ובמהלכה היתה הפסקה.
צבי ענבר: אבל הישיבה אותה ישיבה.
צבי ענבר: מבחינה משפטית, הגיונית, אני לא יכול בשום אופן להסכים לזה שישיבה ביום ראשון היא המשכה של הישיבה ביום רביעי.
צבי ענבר: זו ישיבה חדשה, ולצורך ישיבה חדשה יש צורך בפניית היושב-ראש.
ראובן ריבלין: כבוד היועץ המשפטי, יש לי שאלת ביניים: אני מקיים ישיבת כנסת בנושא שהוא מחייב רציפות, ואני מגיע לכניסת השבת או לטווח סביר לכניסת השבת שחברי הכנסת צריכים להתפזר לבתיהם.
ראובן ריבלין: אני מבקש להפסיק את הישיבה ולא לנעול אותה, להפסיק את הישיבה לצורך השבת ולהמשיך אותה במוצאי שבת.
ראובן ריבלין: האם זו לא אותה ישיבה?
צבי ענבר: לדעתי, צריך לנעול את הישיבה ולקיים ישיבה חדשה מפני שהמחוקק מלכתחילה התכוון שישיבות הכנסת יתקיימו בימים ב' ג' ו-ד'.
ראובן ריבלין: אבל קורה שצריך להגיע גם בימים ה' ו-ו'.
ראובן ריבלין: אמרת קודם, ואני לוקח את דוגמתך: ממשיכה הישיבה לימים ה' ו-ו', ומה אפשר לעשות?
ראובן ריבלין: לא נגמרת ביום ו' ובכל זאת אני רוצה להמשיך את אותה ישיבה מסיבה זו או אחרת.
ראובן ריבלין: אני בא ואומר שמפאת קדושת השבת אני מפסיק את הישיבה ולא נועל את הישיבה.
ראובן ריבלין: עושה הפסקה בישיבה לצורך השבת.
ראובן ריבלין: אני כרגע לא נכנס לענין יום שישי.
ראובן ריבלין: לצורך הענין אני מוקיר ומכיר בהתאם לחוקי ישראל והזכות של כל אחד לקיים את אמונתו.
ראובן ריבלין: סתם מתוך מקרה של ערב יום כיפור שנופל ביום רביעי.
עופר חוגי: תעשה דוקטורט.
ראובן ריבלין: תסלח לי, אם אתה לא רוצה דוקטורט תלך לאן שאתה רוצה.
ראובן ריבלין: אל תעיר לי הערה.
ראובן ריבלין: מה קרה לכם פה?
ראובן ריבלין: התחלתם להעיר הערות גם לחברי כנסת?
ראובן ריבלין: עוד לא היית פה יומיים וחיממת את הכיסא וכבר אתה מעיר לחברי כנסת על דוקטורט?
ראובן ריבלין: איזו חוצפה זו.
ראובן ריבלין: יש חשיבות רבה לכך שהישיבה הזו תימשך אם אפשר...
צבי ענבר: אומר לך: מלכתחילה, אם היו שואלים אותי אם אפשר להמשיך ישיבת יום רביעי ליום חמישי הייתי אומר: לא.
צבי ענבר: יום רביעי בחצות, היושב ראש מודיע שיום רביעי נגמר.
צבי ענבר: נקודה.
צבי ענבר: אין לנו אישור לשבת ביום חמישי.
צבי ענבר: אבל, יש נוהג ונוהל.
צבי ענבר: והנוהג והנוהל הם חלק מ...
ראובן ריבלין: מה הנפקא מינה?
צבי ענבר: הנפקא מינה הוא, שעל פי הנוהג והנוהל עד היום בכנסת, תמיד, בלי יוצא מהכלל נעלו את הישיבה ביום שישי ואף פעם לא עשו הפסקה ביום שישי, לכן יש לי נוהג ונוהל שישיבה נמשכת גם על ימים חמישי ושישי, ויש לי נוהג ונוהל שביום שישי לעולם הישיבה ננעלת.
ראובן ריבלין: כי היא הסתיימה.
צבי ענבר: למה היא הסתיימה?
צבי ענבר: כי היתה הסכמה כללית שביום שישי ישיבה מסתיימת, ולא עלה על דעת איש לבוא ולהגיד שהישיבה נמשכת.
סאלח טריף: לכן אתה אומר שהפנייה של היושב ראש היא במקומה והדיון הוא דיון שאנו צריכים להכריע בו.
צבי ענבר: נכון, זו דעתי.
צבי ענבר: כאמור, לא היה צורך בשום בקשה לא ליום ראשון שצריך אישור ועדה ליום ראשון כיום ראשון, באישור ועדה לכנס.
צבי ענבר: כעת אני חייב להתייחס פה לדברים שאמר חבר הכנסת דהאמשה, שיוצרים לראשונה בעיה שאני לא זוכר שהתעוררה כמותה לגבי החגים, ויושב ראש הוועדה חבר הכנסת סאלח טריף לקח על עצמו לברר עם ראשי הדת הדרוזיים...
סאלח טריף: לא רק הדרוזים.
סאלח טריף: לברר שאין מניעה הילכתית לעבוד ביום מנוחה כמו השבת.
סאלח טריף: אין מניעה למשל אצל הנוצרים...
עבד-אלמאלכ דהאמשה: אין מושג של חילול, אבל יש איסור מפורש בקוראן.
עבד-אלמאלכ דהאמשה: כל מה שנעשה באותן שעות בטל ומבוטל.
צבי ענבר: עלתה השאלה בוועדה זו לגבי המועדים ולמיטב זכרוני וידיעתי היא לא עלתה אף פעם לגבי קיום ישיבה ביום א'.
צבי ענבר: מה שנוגע לקיום ישיבה בימי א', ההוראה הבסיסית בחוק יסוד: הכנסת, בסעיף 26 היא: ישיבות הכנסת מתקיימות בימי חול.
צבי ענבר: כדי לדעת מה הם ימי חול, עלינו לפנות לפקודת סידרי השלטון והמשפט, סעיף 18א רבתי שאומר: שבת ומועדי ישראל הם ימי המנוחה הקבועים במדינת ישראל.
צבי ענבר: לאחר מכן, באה הוראה נוספת שאומרת: לשאינם יהודים הזכות לקיים ימי מנוחה בשבתם וחגיהם.
צבי ענבר: כלומר, אם נלך לפקודת סדרי השלטון והמשפט על פי סעיף 18רבתי, יום א' מוגדר כיום חול.
צבי ענבר: כלומר, כיום שבו הכנסת רשאית לקיים את ישיבותיה.
צבי ענבר: אבל, יש לנו כאן בעיה מפני שנאמר: לשאינם יהודים הזכות לקיים ימי מנוחה בשבתם.
צבי ענבר: וכעת השאלה היא לגבי שני חברי הכנסת הנוצרים חבר הכנסת מח'ול וחבר-הכנסת בשארה, שכמובן שזכותם לקיים את יום המנוחה ביום הזה.
צבי ענבר: הזכות הזו פרושה למשל, שגם לגבי מישהו שמוגדר כעובד על פי החוק, מותר לו באותו יום לא לעבוד מבלי שהוא יפגע.
צבי ענבר: פרושו של דבר, שאם הכנסת מקיימת ישיבה בימי ראשון והם לא באים, ולאחר מכן בדוח הנוכחות אומרים שהם החסירו, אז לא, זכותם לא לבוא ביום הזה אף על פי שהיה זה יום כנסת.
צבי ענבר: אז מבחינה זאת, הזכות הזו שלהם יכולה לא להיפגע כי היא תלויה בהם.
צבי ענבר: אלא מה?
צבי ענבר: אני מדבר מהבחינה העקרונית ואנחנו חייבים לראות את הסיטואציות האפשריות ומה קורה מבחינה משפטית.
צבי ענבר: אבל, יכולה להיפגע זכותם באותו יום להשתתף בישיבת כנסת, שיכול להיות שהם רוצים להשתתף בה ויכול להיות שלא.
צבי ענבר: יכול להיות, שכדאי אולי שהוועדה הזאת תשמע את התייחסותם.
צבי ענבר: הבעיה שישנה לוועדה הזו כרגע היא: מה יקרה אם יבואו שני חברי הכנסת הנוצרים ויאמרו שהם מתנגדים לכך.
צבי ענבר: לדעתי, צריך למצוא פתרון לבעיה הזו וכן לנסות ולקבוע במהלכה של הכנסת הזו ובוועדה זו את הגישה המסודרת והעקרונית של הכנסת לגבי כל דיונים בחגים ובימי מנוחה.
סאלח טריף: אבל אדוני, זכורים לי ימים חשובים שבהם חלו חגים חשובים מאוד לדרוזים ולמוסלמים והם הרבה יותר קדושים לנו מאשר ימי שישי וראשון, וקיימו בהם דיונים.
עבד-אלמאלכ דהאמשה: הזכות היא של ציבור שלם שהכנסת שלו באותו יום לא תתכנס.
צבי ענבר: מבחינת הציבור, יש לו את הזכות לדרוש שהנציגים שלו לא ישתתפו באותם ימים.
סאלח טריף: רבותי, היו נסיבות מאוד מאוד מיוחדות וכולנו מסכימים על כך.
סאלח טריף: אסור לנו שמישהו מאתנו באיזה שהוא צד יחשוב שיש לנצל זאת.
סאלח טריף: קרה מה שקרה וכולנו כאבנו את הדברים.
צבי ענבר: אני רוצה לסיים בבקשה.
צבי ענבר: אני חושב שעדיף היה אם הוועדה היתה שומעת את דברם של שני חברי הכנסת הנוצריים.
צבי ענבר: הוועדה בהחלט חייבת להביא בחשבון שלא צריכה להיפגע בזכותם להשתתף בדיוני הכנסת, וזכותם ביום הזה לקיים יום מנוחה.
סאלח טריף: אני לוקח זאת על עצמי ואני אביא את התנצלותנו גם לשני חברי הכנסת הנוצריים ואדבר איתם באופן אישי, כדי שיבינו שלאור הנסיבות המיוחדות נאלצנו לעשות זאת.
סאלח טריף: עבד-אלמאלכ דהאמשה: ושהדבר לא ישמש תקדים לעתיד.
נסים דהן: עם כל ההתנצלויות, אני חושב שבשום פנים ואופן אסור ליצור תקדים.
סאלח טריף: אני מבקש להצביע על בקשת יושב ראש הכנסת להאריך את מושב הכנסת.
סאלח טריף: ..
ראובן ריבלין: אני מצהיר לפרוטוקול, שאני מצביע בעד זה בכפוף לכך שחברי הכנסת הנוצרים מסכימים לכך.
אמנון כהן: אני רוצה לחזק את הדברים שאמר היועץ המשפטי: עד כמה שאני מבין, ישיבות המליאה נקבעו כישיבות שבועיות בימים ב' ג' ד'.
אמנון כהן: ישיבה שבועית אפשר למשוך עד סוף אותו שבוע.
אמנון כהן: ברגע שהשבת באה, היא מסיימת את השבוע ואנחנו מתחילים שבוע חדש.
אמנון כהן: אז אם ההתייחסות היא כישיבה שבועית, אז בעצם עד שבת אתה יכול להמשיך את הדיונים.
אמנון כהן: מעבר לזה זו התחלה חדשה.
מרינה סולודקין: אני מאוד מתנגדת לכך שכל ויכוח הוא ויכוח דתי חילוני.
מרינה סולודקין: לפי מה שאני יודעת, חבר הכנסת בשארה הוא לא איש דתי נוצרי...
קריאות: אנחנו לא נקבע לו...
סאלח טריף: אני מבקש ממנהלת הוועדה שתהיה כאן הוראה שאין שימוש בפלאפונים במהלך ישיבות הוועדה.
סאלח טריף: אי אפשר ככה.
שושנה כרם: הכנסת כבר ישבה פעם ביום ראשון, וזה אמנם היה לפני הרבה שנים בזמן ביקור סאדאת ואף לפני כן.
שושנה כרם: נהוג לומר, שבשעה 24:00 בלילה ביום ד', השעון נעצר כביכול והישיבה נמשכת.
שושנה כרם: בתוך המשך הישיבה בימי חמישי ו/או לקראת יום שישי, היו הפסקות של מעט שעות והיו הפסקות של הרבה שעות.
שושנה כרם: בדרך כלל ההפסקות היו מסיבות אדמיניסטרטיביות.
שושנה כרם: זה נתון מספר 1.
שושנה כרם: נתון מספר 2: היושב ראש לא נעל את הישיבה ולכן זהו מצב שבו לא רק שהיושב ראש לא נעל את הישיבה ואין כאן ענין שנשכחו המילים מפיו אלא הוא אמר דברים מפורשים, שהדיון יימשך.
שושנה כרם: אני לא חושבת שיש מניעה בתוך המשך הדיון הזה לקיים הפסקה של יום שבת כהילכתו, ולהמשיך את אותו דיון עצמו בכל עת שתקבע ועדת הכנסת.
סאלח טריף: רבותי, אני לא רוצה להתעסק בכל הניואנסים כאן.
סאלח טריף: היו נסיבות מיוחדות ולאור זאת התכנסנו, ולאור זאת הישיבה איך שהוא ננעלה ולא חודשה בהסכמה ובהבנה.
סאלח טריף: גם אחר כך הדברים נעשו בהבנה פחות או יותר...
ראובן ריבלין: אדוני היושב ראש, יש פה דבר יוצא דופן: אני מבקש לומר, שמה שמחייב אותנו מבחינה משפטית היא חוות דעתו של היועץ המשפטי של הכנסת.
סאלח טריף: אני מבקש להצביע ולהכריע בבקשת יושב ראש הכנסת להאריך את תוקף המושב ביום אחד ועל כך נערוך הצבעה.
סאלח טריף: היינו אמורים לצאת לפגרה ב-1 באוגוסט והבקשה היא לצאת לפגרה ב-2 באוגוסט.
סאלח טריף: כמו כן, במקביל, יש ישיבה שתתקיים ביום ראשון אחר הצהריים בשעה 16:00 ועל כך יודיעו לכל חברי הבית מבעוד מועד ולכן אנחנו מצביעים על כך עכשיו, כאשר אותה ישיבה תתחיל בהמשך תשובתו של חבר הכנסת יוסי כץ, ממלא מקום יושב ראש ועדת החוקה.
סאלח טריף: מיד לאחר מכן, בלי דברי שרים ובלי דברי חברי כנסת תיערך הצבעה על כל ההסתייגויות והחוק.
סאלח טריף: זה מה שמונח לפנינו ועל כך אני מבקש להצביע בתוספת הערה, שאנחנו לא רוצים לפגוע ברגשות חברי הכנסת הנוצרים, ולא ביום ראשון והדבר אינו מהווה תקדים לשום דבר.